Σε γενικές γραμμές, θα χρειαστούμε τον τίτλο σπουδών σας (απολυτήριο, πτυχίο, μεταπτυχιακό, διδακτορικό), πτυχία ξένων γλωσσών και Η/Υ, και βεβαίωση από τον ασφαλιστικό σας φορέα, από την οποία να προκύπτει η εργασιακή σας εμπειρία. Σε κάθε προκήρυξη, ωστόσο, μοριοδοτούνται επιπλέον διαφορετικές ιδιότητες και εμπειρίες (ειδική εργασιακή εμπειρία, ανεργία, ιδιότητα πολυτέκνου, αναπηρία, εντοπιότητα, σεμινάρια, επαγγελματικές άδειες κ.α.). Για τον λόγο αυτόν, μόλις μας ενημερώσετε για την προκήρυξη για την οποία ενδιαφέρεστε θα σας στείλουμε μια λίστα με όλα τα δικαιολογητικά που η συγκεκριμένη απαιτεί.